नर्वेलाई पन्छाउँदै जापान अन्तिम आठमा
नर्वेलाई ३–१ गोल अन्तरले पराजित गर्दै जापान महिला विश्वकप २०२३ को अन्तिम आठमा प्रवेश गरेको छ । दुई पूर्व च्याम्पियनको भिडन्तमा जापानको प्रदर्शन सुदृढ र प्रभावशाली रह्यो ।
वेलिङटन — नर्वेलाई ३–१ गोल अन्तरले पराजित गर्दै जापान महिला विश्वकप २०२३ को अन्तिम आठमा प्रवेश गरेको छ । दुई पूर्व च्याम्पियनको भिडन्तमा जापानको प्रदर्शन सुदृढ र प्रभावशाली रह्यो ।इनग्रिड एनगेनको आत्मघाती गोलको मद्दतले १५ औं मिनेटमा जापानले अग्रता लिएको थियो । गुरो रेटेनले २० औं मिनेटमा नर्वेका लागि बराबरी गोल फर्काइन् । त्यसपछि जापानका लागि रिसा सिमिजुले ५० र हिनाता मियाजावा ८१ औं मिनेटमा गोल गरे ।अब जापानले सेमिफाइनल प्रवेशका लागि अमेरिका र स्वीडेनबीचको खेलको विजेतासँग सामना गर्नेछ । जापान सन् २०११ को विश्वकप विजेता हो । नर्वेले भने सन् १९९५ मा उपाधि जितेको थियो ।